Serránidos

miniatura|300px|Mero (*Epinephelus marginatus*)
Os **Serránidos** (Serranidae) son unha familia de peixes mariños incluída na orde Perciformes. Normalmente habitan en arrecifes de augas tropicais, subtropicais e temperadas, próximos á costa, nunha distribución cosmopolita; algunhas especies viven en augas doces. Hai especies que se pescan intensamente para consumo humano e son moi apreciadas gastronomicamente pola súa extraordinaria calidade.

## Características 
Teñen un corpo robusto, alargado e algo comprimido, e poden presentar tamaños moi diversos: desde 3&nbsp;cm ata 3 m, con pesos desde os 20 g ata os 400&nbsp;kg. Liña lateral ben marcada, que se estende ata a base da aleta caudal. A cabeza está ben desenvolvida, coa boca grande e lixeiramente protráctil. O preopérculo é dentado (salvo algunhas excepcións) e o opérculo ten 1-3 espiñas (neste caso, unha espina principal e outras menores por riba e por baixo).

Adoitan presentar cores brillantes, nunha coloración disruptiva que pode servir de camuflaxe (a modo das raias dos tigres).

Unha ou dúas aletas dorsais, moi xuntas e sempre cunha primeira parte espiñosa (7-12 espiñas) e unha segunda de radios brandos; esta pode pregarse nunha rañura. Na anal, tres espiñas e o resto con radios brandos. As ventrais moi próximas ás pectorais. A caudal é arredondada ou truncada (raras veces bifurcada), cun pedúnculo moi groso.

Tódolos serránidos son carnívoros e aliméntanse de peixes e crustáceos ou, algunhas especies, de plancto. Adoitan ser depredadores de emboscada, agochados entre os saíntes dos arrecifes, rochosos ou coralinos, á expectativa das posibles presas ás que capturan cun rápido movemento.

Moitas especies son hermafroditas protóxinicas . As larvas son planctónicas, e permanecen a mercé das correntes oceánicas ata que se establecen nas poboacións adultas.

Alcanzan grande importancia comercial para as pesquerías industriais e artesanais, así como para a pesca deportiva. Algunhas especies de pequeno tamaño son moi cotizadas para a cría en acuarios.

## Clasificación 
Divídese en cinco subfamilias principais, con máis de 450 especies:
* *Anthiinae*
* *Liopropomatinae*
* *Grammistinae*
* *Serraninae*
* *Epinephelinae*

Outros autores (Nelson, 1994) establecen só tres subfamilias: *Anthiinae*, *Serraninae* e *Epinephelinae* (está dividida nas tribos *Epinephelini*, *Niphonini*, *Liopropomatini*, *Diploprioni* e *Grammistini*).
  
miniatura|300px|*Anthias anthias*
A subfamilia *Anthiinae* está representada por especies pequenas e de cores vistosas, de distribución circuntropical en arrecifes coralinos, en augas profundas (60–335 m). Forman estruturas sociais complexas de miles de individuos, e aliméntanse de pequenos animais planctónicos. Son consideradas hermafroditas: nacen como femias e cambian a machos durante a última parte da súa vida.

* Xénero *Anatolanthias*
* *Anthias*
* *Caesioperca*
* *Caprodon*
* *Dactylanthias*
* *Giganthias*
* *Hemanthias*
* *Holanthias*
* *Hypoplectrodes*
* *Lepidoperca*
* *Luzonichthys*
* *Nemanthias*
* *Odontanthias*
* *Othos*
* *Planctanthias*
* *Plectranthias*
* *Pronotogrammus*
* *Pseudanthias*
* *Rabaulichthys*
* *Sacura*
* *Selenanthias*
* *Serranocirrhitus*
* *Tosana*
* *Tosanoides*
* *Trachypoma*

A subfamilia *Liopropomatinae* tamén está formada por especies pequenas e coloridas, que habitan principalmente en zonas profundas e con pouca luz, como covas e gretas.

* Xénero *Bathyanthias*
* *Jeboehlkia*
* *Liopropoma*
* *Rainfordia*

A subfamilia *Grammistinae* agrupa especies de tamaño mediano, asociadas a ambientes de covas e grietas. Aliméntanse de pequenos crustáceos. A maioría excreta unha toxina a través da pel cando son atacados, coa que repelen os seus depredadores.

* Xénero *Belonoperca*
* *Rypticus*
* *Diploprion*
* *Aporops*
* *Pseudogramma*
* *Suttonia*
* *Grammistes*

miniatura|300px|*Serranus cabrilla*
Na subfamilia *Serraninae* hai especies de tamaño pequeno a mediano, abundantes en arrecifes rochosos e zonas areosas costeiras. Son carnívoros solitarios que viven no fondo e aliméntanse de pequenos crustáceos e peixes. Algunhas especies son hermafroditas simultáneos, e os individuos funcionan como machos e femias ó mesmo tempo. Outras especies cambian de sexo, desde femias a machos ó longo da súa vida, e outras presentan sexos separados.

* Xénero *Acanthistius*
* *Bullisichthys*
* *Centropristis*
* *Chelidoperca*
* *Cratinus*
* *Diplectrum*
* *Hypoplectrus*
* *Paralabrax*
* *Parasphyraenops*
* *Schultzea*
* *Serraniculus*
* *Serranus*

miniatura|300px|*Paranthias furcifer*
Finalmente, a subfamilia *Epinephelinae* comprende as especies de maior tamaño, aínda que tamén outras pequenas. Son depredadores na cadea trófica e controlan a densidade de especies herbívoras e planctívoras nos arrecifes. A maioría son hermafroditas, cambiando o sexo de femia a macho durante a súa vida.

* Xénero *Aethaloperca*
* *Alphestes*
* *Anyperodon*
* *Aulacocephalus*
* *Cephalopholis*
* *Cromileptes*
* *Dermatolepis*
* *Epinephelides*
* *Epinephelus*
* *Gonioplectrus*
* *Gracila*
* *Grammistops*
* *Mycteroperca*
* *Niphon*
* *Paranthias*
* *Plectropomus*
* *Pogonoperca*
* *Saloptia*
* *Triso*
* *Variola*

## Notas 
## Véxase tamén 
### Ligazóns externas 
* FishBase